Plaça d’Espanya on aukio Barcelonassa Espanjassa. Se rakennettiin vuoden 1929 maailmannäyttelyä varten. Nykyisin aukiolla on vilkas liikenneympyrä, jonka keskellä on Josep Maria Jujolin suunnittelema italialaistyylinen suihkukaivo. Aukion lähellä on kaksi messuhallia, joiden sisäänkäynnin luona on kaksi venetsialaistyylistä kellotornia. Aukion laidalla on entinen härkätaisteluareena Las Arenas, joka muutettiin ostoskeskukseksi. Espanyan metroasema sijaitsee aukion alla.